Peter Berger
Store norske leksikon,Samfunn,Samfunnsfag,Sosiologi,Sosiologer
Peter Berger var en amerikansk sosiolog. Han er, sammen med Thomas Luckmann, særlig kjent for boka The Social Construction of Reality, som har dannet skole for en sosialkonstruktivistisk retning i sosiologien.
Han er videre kjent for sine religionssosiologiske arbeider og for sin studie av samtidens familiedebatt. I sine religionsstudier inntok Berger et omdiskutert standpunkt som han kalte metodologisk ateisme. Dette perspektivet går ut på at sosiologer bør studere religionens bidrag til samfunnsdannelser, men ellers unngå å diskutere en religions sannhetsinnhold.Berger har også argumentert for at kapitalismen er sosialismen overlegen etter en rekke kjennetegn. I flere bøker peker han på hvordan moderniteten ikke bare har ført til sekularisering i de fleste vestlige land, men også i enda større grad til pluralisering av religioner og alternative trosretninger.Blant verkene hans kan nevnes Invitation to Sociology: A Humanist Perspective (1963, på norsk 1991), The Social Construction of Reality (1966, med Thomas Luckmann, på norsk Den samfunnsskapte virkelighet 2000), The Social Reality of Religion (1969), The War Over the Family (1983), The Capitalist Revolution (1986), The Desecularization of the world (1999), Questions of faith: A skeptical affirmation of Christianity (2004), In praise of doubt: How to have convictions without becoming a fanatic (2009 med Zijderveld) og The many altars of modernity: Toward a paradigm for religion in a pluralist age (2014). Les mer i Store norske leksikon sosiologi sosialkonstruktivisme religionssosiologi kapitalisme